SET สัปดาห์หน้าปรับตัวขึ้น รับ Fund Flow ไหลเข้าเอเซีย
โบรกฯคาด SET สัปดาห์หน้าปรับตัวขึ้น รับ Fund Flow ไหลเข้าเอเซีย โดยเฉพาะในกลุ่ม TIPs
27 พ.ค. 2560

Weekly outlook : “Up” แนวต้าน 1,590/1,595 จุด แนวรับ 1,560/1,557 จุด
บล.โนมูระ พัฒนสิน ระบุในบทวิเคราะห์ว่า  สัปดาห์หน้า (29 พ.ค.-2 มิ.ย.) คาดดตลาดปรับตัวขึ้นจากแรงหนุนของกระแสเงิน Fund Flow ที่ไหลเข้าเอเซียและสลับมาเข้าไทย กล่าวคือ กระแสเงินลงทุนต่างชาติไหลเข้าเอเซีย 5 ประเทศ ในกลุ่มเอเซียเหนือ และ TIPs ในสัปดาห์นี้อีก 965 ล้านเหรียญฯ คิดเป็นยอดรวม 1.57 หมื่ืนล้านเหรียญฯ หรือซื้อต่อเนื่องราว 15 ใน 16 สัปดาห์หลังสุด
โดยหากพิจารณาเฉพาะในกลุ่ม TIPs จะพบแรงซื้อ 10 ใน 11 สัปดาห์รวม 2,866 ล้านเหรียญฯ โดยสัปดาห์ล่าสุดเริ่มเห็นต่างชาติซื้อหุ้นไทย 1.57พันล้านบาท สะท้อนสัญญาณเชิงบวกตามมุมมองของ Nomura ที่นักกลยุทธ์ตลาดหุ้นเอเซียของ Nomura เพิ่มระดับคำแนะนำการลงทุนไทยขึ้นเป็น Overwieght จากเดิม Neutral ตอบรับการขยายตัวของ GDP ที่มีแนวโน้มฟื้นตัวอย่างมีเสถียรภาพ จากแรงหนุนการส่งออกที่เติบโตต่อเนื่องตามการฟื้นตัวของเศรษฐกิจโลกรวมถึงการใช้จ่ายภาครัฐที่จะสามารถกระตุ้นให้เกิดการบริโภคในประเทศมากขึ้น
เช่นเดียวกับภาคการท่องเที่ยวที่ยังคงเติบโตโดดเด่น ส่งผลให้ไทยมีความน่าสนใจในการลงทุนอีกครั้งจากภาพเชิงพื้น ฐาน และ Valuation อยู่ในจุดที่น่าสนใจมากๆ ผสานทิศทางค่าเงินบาทที่แข็งค่าต่อเนื่องตามมุมมองของ Nomura ที่ประเมินค่าเงินปลายปีนี้ 34 บาทต่อเหรียญฯ และปี 61 33.5 บาทต่อเหรียญฯจะเป็นจิตวิทยาบวกต่อ SET น่าจะแกว่งขึ้นในกรอบแนวต้าน 1,590/1,595 จุด แนวรับ 1,560/1,557จุด ส่วนประเด็นอื่นๆ ที่น่าสนใจคือ MSCI จะมีการ Rebalance ในราคาปิดวันที่ 31 พ.ค.60
&lt;&lt;&lt;คลิกเพื่อดูรายละเอียด&gt;&gt;&gt;